## Merino: “La Generalitat aprova noves mesures fiscals per a fer costat a les famílies i reactivar l’economia”

*** El Consell aprova la bonificació del 10 % en taxes i preus públics fins al 31 de desembre
* En l’àmbit educatiu la reducció es manté durant tot el curs escolar
* L’executiu ha aprovat nous nomenaments i cessaments d’alts càrrecs i ha renovat els consells d’administració de mercantils públiques**

El Consell ha aprovat aquest divendres el decret llei pel qual es redueix temporalment un 10 % l’import de taxes pròpies i preus públics de la Generalitat i els seus organismes autònoms fins a finals d’any, una actuació que se suma a les “noves mesures fiscals per a fer costat a les famílies i reactivar l’economia”, segons la consellera i portaveu del Consell, Ruth Merino.

“Som molt conscients que la situació generada per la inflació dibuixa un escenari davant del qual hem d’actuar i, per això, continuem treballant per a alleujar el dia a dia dels valencians i valencianes”, ha assenyalat la portaveu de la Generalitat en la seua compareixença en roda de premsa després de la reunió de l’executiu autonòmic.

“Així —ha detallat Merino—, la norma que hem aprovat preveu bonificacions i descomptes en taxes de caràcter transversal vinculades a diverses prestacions i serveis oferits per l’Administració autonòmica, que afecten àmbits tan diversos com l’habitatge, l’energia, el comerç, la sanitat, l’ensenyament, els transports o l’agricultura, la ramaderia i la pesca”.

D’altra banda, el Ple del Consell ha aprovat els reglaments orgànics i funcionals (ROF) de Presidència; Vicepresidència Segona i Conselleria de Serveis Socials, Igualtat i Habitatge; Conselleria d’Hisenda, Economia i Administració Pública; Conselleria de Justícia i Interior; Conselleria de Sanitat; Conselleria d’Educació, Universitats i Ocupació, i Conselleria d’Innovació, Indústria, Comerç i Turisme.

En la reunió de hui s’han aprovat, així mateix, cessaments i nomenaments en els consells d’administració de la Ciutat de les Arts i les Ciències; la Societat Valenciana d’Inspecció Tècnica de Vehicles; la Societat Infraestructures i Serveis de Telecomunicacions i Certificació; la Societat de Projectes per a la Transformació Digital; Ferrocarrils de la Generalitat Valenciana, i les mercantils Fira València i Fira Alacant.

**Nomenaments**

Pel que fa als nomenaments, s’han acordat els següents:

**Presidència de la Generalitat**

* Delegació del Consell a Alacant: Agustina Esteve Huertas.
* Delegació del Consell a Castelló: Susana Fabregat Carrasquer.
* DG de Projectes Estratègics: José Luis Díez Climent.

**Vicepresidència Segona i Conselleria de Serveis Socials, Igualtat i Habitatge****​​​​**

* DG Inclusió i Cooperació al Desenvolupament: Pedro Carceller Icardo.

**Conselleria d’Hisenda, Economia i Administració Pública**

* DG de Pressupostos: M. Amparo Haro Cortés.
* DG de l’Institut Valencià de Finances: Enrique Montes.

**Conselleria d’Educació, Universitats i Ocupació**

* DG d’Universitats: José Antonio Pérez Juan.
* DG de Treball, Cooperativisme i Seguretat Laboral: Andrés Lluch Figueres.
* DG de Planificació i Serveis de Labora Servei Valencià d’Ocupació i Formació: María Luisa Mezquida Juan.
* DG d’Ocupació i Formació de Labora Servei Valencià d’Ocupació i Formació: Elías Amor Bravo.

**Conselleria de Medi Ambient, Aigua, Infraestructures i Territori**

* DG de Qualitat i Educació Ambiental: Jorge Blanco Coll.
* DG de l’Aigua: Sabina Goretti Galindo Benito.

**Conselleria d’Innovació, Indústria, Comerç i Turisme**

* DG d’Indústria: Manuel Rosalén Caparrós.

Finalment, s’ha acordat la designació de Rubén Ibáñez Bordonau com a president de l’Autoritat Portuària de Castelló.

Fecha: 10/08/2023